ພາກສ່ວນຕ່າງໆຂອງຫວຽດນາມເຂົ້າຢ້ຽມຂ່ຳນັບປະທານສະພາແຫ່ງຊາດລາວ
ທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ້
ຕ້ອນຮັບທ່ານ ເຈີນວັນຕຸຍ, ປະທານສູນກາງສະມາຄົມມິດຕະພາບຫວຽດນາມ - ລາວ
(ພາບ: TTXVN)
ຕອນບ່າຍວັນທີ 07/03, ຢູ່ຮ່າໂນ້ຍ, ຄະນະສູນກາງສະມາຄົມມິດຕະພາບຫວຽດນາມ - ລາວ, ຄະນະຕິດຕໍ່ພົວພັນທະຫານອາສາສະໝັກ ແລະ ນັກຊ່ຽວຊານຫວຽດນາມ ຊ່ວຍການປະຕິວັດລາວ ໄດ້ເຂົ້າຢ້ຽມຂ່ຳນັບທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ້, ທີ່ພວມມີການຢ້ຽມຢາມ ແລະ ເຮັດວຽກຢູ່ຫວຽດນາມ. ທ່ານ ເຈີນວັນຕຸຍ, ຫົວໜ້າຄະນະຮັບຜິດຊອບວຽກງານສະມາຊິກສະພາແຫ່ງຊາດ, ຮອງຫົວໜ້າຄະນະຈັດຕັ້ງສູນກາງພັກ, ປະທານສູນກາງສະມາຄົມມິດຕະພາບຫວຽດນາມ - ລາວ, ໄດ້ຂອບໃຈການນຳພັກ, ລັດ ລາວ ແລະ ທ່ານນາງ ປານີ ຢາທໍ່ຕູ້ ທີ່ໄດ້ເອົາໃຈໃສ່, ຊີ້ນຳ ແລະ ສ້າງເງື່ອນໄຂສະດວກໃຫ້ການແກ່ການເຄື່ອນໄຫວຂອງສະມາຄົມມິດຕະພາບລະຫວ່າງ 2 ປະເທດຫວຽດນາມ - ລາວ. ທ່ານ ເຈີນວັນຕຸຍ ຢືນຢັນວ່າ, ສະມາຄົມມິດຕະພາບຫວຽດນາມ - ລາວ ຕັດສິນໃຈພ້ອມກັບສະມາຄົມມິຕະພາບລາວ - ຫວຽດນາມ ສົມທົບກັນຢ່າງແໜ້ນແຟ້ນໃນການຜັນຂະຫຍາຍບັນດາການເຄື່ອນໄຫວພົວພັນແລກປ່ຽນມິດຕະພາບ, ເພີ່ມທະວີຄວາມເຂົ້າອົກເຂົ້າໃຈເຊິ່ງກັນ ແລະ ກັນ, ຮັດແໜ້ນນ້ຳໃຈສາມັກຄີລະຫວ່າງປະຊາຊົນ 2 ປະເທດໃຫ້ດີກວ່າອີກ.
ສ່ວນທ່ານນາງປະທານສະພາແຫ່ງຊາດ ປານີ ຢາທໍ່ຕູ້ ໄດ້ເນັ້ນໜັກເຖິງການພົວພັນ ສັດຊື່ບໍລິສຸດ, ປອດໄສລະຫວ່າງ 2 ຊາດຫວຽດນາມ - ລາວ ແລະ ຢືນຢັນວ່າ ຈະເຮັດຈົນສຸດຄວາມສາມາດຂອງຕົນ, ປະກອບສ່ວນສຶກສາອົບຮົມໃຫ້ລຸ້ນໜຸ່ມລາວ ມີຄວາມເຂົ້າໃຈກ່ຽວກັບສາຍພົວພັນແບບພິເສດນີ້ກວ່າອີກ.
(ແຫຼ່ງຄັດຈາກ VOV)